ועדת הכספים, כנסת 15, פרוטוקול מספר 360, 2002-01-16 09:00

יעקב ליצמן: שלום לכם, אני פותח את ישיבת הוועדה.

יעקב ליצמן: הנושא הראשון על סדר היום הוא צו מס הכנסה – הגדלת שיעורי מקדמות.

יעל ייטב: מדובר בתיקונים תקציביים שאנחנו מבצעים בסוף שנה ולקראת תחילת שנה.

יעל ייטב: חלק מהמס על שכר לעצמאים נקבע באמצעות מקדמות, על מנת לא להמתין עד תום מועד הדיווח.

יעל ייטב: על כן עצמאים משלמים מקדמות, ואנחנו מעדכנים.

יעל ייטב: העדכון הוא מדדי, בהתאם לשיעור עליית המדד.

יעקב ליצמן: כמה היתה עליית המדד?

יעל ייטב: החישוב נעשה בין אוגוסט של שנה אחת לאוגוסט של השנה שאחריה, או בין ספטמבר לספטמבר.

יעל ייטב: לגבי כל דבר זה נעשה אחרת, בין חודשים אחרים.

יעקב ליצמן: אי אפשר לעשות את זה באופן אחיד לגבי כל החישובים?

יעל ייטב: לגבי הצו הנ"ל אני חושבת שהחישוב נעשה מחודש אוגוסט לחודש אוגוסט.

יעקב ליצמן: תודה, הצו אושר.

יעקב ליצמן: תקנות מס הכנסה (פטור מהגשת דין וחשבון) (תיקון) תקנות מס הכנסה (פטור מהגשת דין וחשבון) (תיקון)(תיקון מס' 2)(תיקון)

יעל ייטב: הנושא הבא הוא פטור מהגשת דין וחשבון-תיקון, ופטור מהגשת דין וחשבון - תיקון מספר 2.

יעל ייטב: בתקנות אלה קבע שר האוצר נסיבות מסוימות בהן אדם יהיה פטור מהגשת דו"ח הכנסות למס הכנסה.

יעל ייטב: אצל שכיר, למשל, המס מנוכה בדרך של ניכוי במקור, ולכן- עד דרגות שכר מסוימות אין צורך בהגשת דו"ח.

יעל ייטב: נקבעות בתוספות שבתקנות האלה תקרות להגשת דו"חות.

יעל ייטב: לגבי הכנסות אחרות, כמו הכנסות מניירות ערך, התיקון הוא מדדי, עבור התקופה של בין אוגוסט 2000 לאוגוסט 2001.

יעקב ליצמן: למה אתם לא מחשבים את הדברים ביחד?

יעל ייטב: בגלל ההיסטוריה החקיקתית השונה לגבי כל תיקון.

יעקב ליצמן: אתם לא יכולים לעשות תיאום?

יעל ייטב: יכול להיות שצריך, .

יעל ייטב: אנחנו נשקול את זה.

יעקב ליצמן: אני מציע לכם לבדוק את זה, אין כאן שום סיבה חוקית לעניין.

יעקב ליצמן: התקנה מאושרת.

יעל ייטב: לגבי התקנות האחרות – אנחנו דוחים את המועד בשנה נוספת, כי עדיין אין לעניין נפקות מיסויית.

יעקב ליצמן: תודה.

יעקב ליצמן: התקנה מאושרת.

יעקב ליצמן: אני מודה לכם, הישיבה נעולה.